open-index/open-wikipedia-markdown huggingface dataset:
மென்டே மக்கள்

**மென்டே மக்கள்** என்போர், சியேரா லியோனியில் உள்ள மிகப் பெரிய இனக்குழு ஒன்றைச் சார்ந்தோர் ஆவர். இவர்களது மக்கள்தொகை சியேரா லியோனியின் மக்கள்தொகையின் 30%க்குச் சற்று அதிகம். இவர்களது அயல் இனக்குழுவான தெம்னே மக்கள் இவர்களிலும் சற்றுக் கூடிய மக்கள்தொகை கொண்டவர்கள். மென்டே மக்கள் நாட்டின் தெற்கு மாகாணத்திலும், கிழக்கு மாகாணத்திலும் கூடுதலாக வாழ்கின்றனர். போ, கெனேமா, கைலாகுன், மோயம்பா ஆகியவை குறிப்பிடத்தக்க அளவில் மென்டே மக்களைக் கொண்ட நகரங்கள்.

மென்டே மக்கள், மேற்காப்பிரிக்கா முழுவதிலும் பரந்து இருக்கும் பெரிய மக்கள் குழுவான மாண்டே மக்கள் குழுவைச் சேர்ந்தோராவர். மென்டேக்கள் பெரும்பாலும், வேளாண்மையையும், வேட்டையையும் தொழிலாகக் கொண்டுள்ளனர். உள்நாட்டுப் போரின் போது, மென்டே இனக்குழுவைச் சேர்ந்த அல்பா லெவாலியே என்பவரால் தோற்றுவிக்கப்பட்ட "குடிமக்கள் பாதுகாப்புப் படை" (Civil Defense Force) அரச படைகளுடன் சேர்ந்து போரிட்டது. இப்படையின் பிரிவுகளில் ஒன்றான மென்டே மக்களைக் கொண்ட காமசோர் படைப்பிரிவு பெரியதும், மிகப் பலம் பொருந்தியதுமான படைப்பிரிவாக விளங்கியது.

மென்டேக்கள் இக்பா மென்டே (Kpa-Mende), கோலா மென்டே, சேவா மென்டே, வாய் மென்டே, கோ மென்டே ஆகிய பிரிவுகளாக உள்ளனர். இக்பா மென்டேக்கள் தெற்கே மோயம்பா மாவட்டத்தில் வாழ்கின்றனர். கோலா மென்டேக்கள், கெனேமா, புசேகுன் ஆகிய மாவட்டங்களுக்கு இடையில் உள்ள கோலா காட்டுப் பகுதியில் வாழ்கின்றனர். சேவா மென்டேக்கள் சேவா ஆற்றங்கரைப் பகுதிகளிலும், வாய் மென்டேக்கள் லைபீரியா, சியேரா லியோனியில் உள்ள புசேகுன் மாவட்டத்திலும் காணப்படுகின்றனர். கோ மென்டேக்கள் கைலாகுன் மாவட்டத்தில் உள்ளனர்.

## மேற்கோள்கள்

பகுப்பு:ஆப்பிரிக்க இனக்குழுக்கள்
மாண்டே மக்கள்

**மாண்டே** அல்லது **மாண்டென்** என்பது, மேற்கு ஆப்பிரிக்காவில் இப்பகுதியைச் சேர்ந்த மாண்டே மொழிகளில் ஏதாவது ஒன்றைப்  பேசுகின்ற பல்வேறு இனக்குழுக்களின் குடும்பம் ஆகும். பல்வேறுபட்ட மாண்டே குழுக்கள், பெனின், புர்க்கினா பாசோ, ஐவரி கோஸ்ட், சாட், கம்பியா, கானா, கினியா, கினி-பிசாவு, லைபீரியா, மாலி, மௌரித்தானியா, நைகர், நைசீரியா, செனகல், சியேரா லியோனி ஆகிய நாடுகளில் வாழ்ந்து வருகின்றன.நைகர்-கொங்கோ மொழிகளின் ஒரு கிளையான மாண்டே மொழிகள் கிழக்கு மாண்டே, மேற்கு மாண்டே என இரு பிரிவுகளாக உள்ளன. 

மாண்டே குடும்பத்தின் ஒரு கிளையாகிய மாண்டின்கா குழு, பண்டைய மேற்காப்பிரிக்கப் பேரரசுகளை நிறுவிய பெருமைக்கு உரியது. சோனின்கே, பம்பாரா, டியூலா என்பன ஏராளமான பிற மாண்டேக் குழுக்களுள் முக்கியமானவை. சிறிய மாண்டேக் குழுக்களில் லிக்பி, வாய், பிஸ்சா என்பன அடங்குகின்றன. மாண்டேக்கள் கரையோர மழைக்காடுகள் முதல் பாலைவனங்கள் வரை பல்வேறுபட்ட சூழல்களில் வாழ்கின்றனர். மொழிக் குழுக்களாக ஒழுங்குபடுத்தப்பட்டுள்ள இவர்கள் பல்வேறுபட்ட பண்பாடுகளையும், நம்பிக்கைகளையும் உடையவர்களாகக் காணப்படுகின்றனர்.

பகுப்பு:ஆப்பிரிக்க இனக்குழுக்கள்
சசிகலா புஷ்பா

**சசிகலா புஷ்பா** தமிழக பாஜக துணைத் தலைவரும்,முன்னாள் இந்திய மாநிலங்களவை உறுப்பினரும் ஆவார். இவர் தூத்துக்குடி மாநகராட்சி மன்றத் தலைவராக 2011 முதல் 2014 வரை இருந்துள்ளார்.

திமுகவைச் சேர்ந்த திருச்சி சிவா என்பவரை அடித்ததற்காக அஇஅதிமுகவில் இருந்து ஆகத்து 1,2016 அன்று நீக்கப்பட்டார். இவரை செயலலிதா அடித்ததாகவும், தனக்கு உரிய பாதுகாப்பு வழங்கக் கோரியும் மாநிலங்களவையில் முறையிட்டார்.

## மறுமணம்
இவரது முன்னால் கணவரான லிங்கேசுவரா திலகனிடம் சட்ட ரீதியாக 2018ஆம் ஆண்டு மணமுறிவுப் பெற்றுக்கொண்டார். பின்பு ராமசாமி என்பவரை திருமணம் செய்யப்போவதாக ஊடக வாயிலாகத் தகவல்கள் பரவியது. இதற்கு எதிராக ராமசாமியின் மனைவியான சத்யபிரியா என்பவர் மதுரை குடும்பநல நீதிமன்றத்தில் வழக்குத் தொடர்ந்தார். தனக்கும் ராமசாமிக்கும் 2014ஆம் ஆண்டு திருமணம் நடைபெற்றது, அவருக்கும் எனக்கும் 2016ஆம் ஆண்டு பெண் குழந்தை பிறந்துள்ளது. அவர், என்னைப் பாலியல் ரீதியாகத் துன்புறுத்தியுள்ளார். தற்போது, எனக்குத் தெரியாமல் இன்னொரு திருமணம் செய்து கொள்ளவுள்ளார், அதைத் தடுக்க வேண்டும் என்று நீதிமன்றத்தில் வழக்குத் தொடர்ந்தார். இந்த வழக்கை விசாரித்த நீதிமன்றம் ராமசாமி மறுமணம் செய்ய விரும்பினால் சட்ட ரீதியாக அவரது மனைவியான சத்யாபிரியாவை மணமுறிவுப் பெற்றுக்கொண்டு திருமணம் செய்யலாம் என்றும் இந்த திருமணத்திற்கு தடைவிதித்தது. எனினும் நீதிமன்ற தடையைமீறி மார்ச்சு 26, 2018ஆம் ஆண்டு சசிகலா புஷ்பா-ராமசாமிக்கும் தில்லியில் திருமணம் நடைபெற்றது.

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:நாடாளுமன்ற அ. தி. மு. க. உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
வரித் தூக்கணம்

**வரித் தூக்கணம்** (*Streaked Weaver*)(*பிளோசியேசு மேன்யர்*) அல்லது **கருங்கீற்றுத் தூக்கணம்** என்பது பிளோசடே (Ploceidae) குடும்பத்தைச் சார்ந்த தூக்கணாங்குருவி சிற்றினம் ஆகும். இந்தச் சிற்றினம் நான்கு துணையினங்களைக் கொண்டுள்ளது.

## உடலமைப்பும் கள அடையாளங்களும்
பெருமளவில் காணப்படும் துணைச் சிற்றினமான *பி. மேன்யர் பிளாவிசெப்சு* சிட்டுக்குருவியை விட சற்று சிறியது. இதன் உடல் நீளம் 15 செ. மீ. ஆகும். **வளர்ந்த ஆண்** குருவியின் உச்சந்தலை அடர்மஞ்சள் நிறத்துடன், அதன் கீழே கருங்கபில நிறத்தில் காணப்படும். வெண்ணிற அடிப்பகுதியில் கரும்பழுப்புக் கீற்றுகள் காணப்படும்.

## பரம்பல்
கருங்கீற்றுத் தூக்கணாங்குருவிகள் இந்தியத் துணைக்கண்டம் (மத்திய பிரதேசம், மகாராஷ்டிரம் மற்றும் ராஜஸ்தானில் சில பகுதிகள் நீங்கலாக), ஐக்கிய அரபு அமீரகம், சவுதி அரேபியா, தென்கிழக்கு ஆசிய நாடுகளில் பரவலாகக் காணப்படுகின்றன. தமிழ்நாட்டில் பெரும்பாலான பகுதிகளில் இவை காணப்படுகின்றன.

## மேற்கோள்கள்

பகுப்பு:பாக்கித்தானியப் பறவைகள்
பகுப்பு:இந்தியப் பறவைகள்
பகுப்பு:வங்காளதேசப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:இலங்கைப் பறவைகள்
பகுப்பு:தெற்காசியப் பறவைகள்
மாண்டே மொழிகள்

**மாண்டே மொழிகள்** என்பது, மேற்கு ஆப்பிரிக்காவில் பல நாடுகளில் பேசப்படும் பல்வேறு மொழிகளை ஒருங்கே குறிக்கிறது. மான்டின்கா, சோனின்கே, பம்பாரா, தியோவுலா, போசொ, மென்டே, சுசு, வாய் போன்ற பல்வேறு இனக்குழுக்களை உள்ளடக்கிய மாண்டே இனக்குழுக் குடும்பத்தைச் சேர்ந்த மக்கள் இம்மொழியைப் பேசுகின்றனர். புர்க்கினா பாசோ, மாலி, செனகல், கம்பியா, கினியா, கினி-பிசாவு, சியேரா லியோனி, லைபீரியா, ஐவரி கோஸ்ட் போன்ற நாடுகளில் இம்மொழிகளைப் பேசுவோர் மில்லியன் கணக்கில் உள்ளனர். மாண்டே மொழிகள், நைகர்-கொங்கோ மொழிக்குடும்பத்தின் ஒரு கிளை எனவே கருதப்பட்டு வருகிறது. எனினும் இவ்வகைப்பாடு எப்போதும் சர்ச்சைக்கு உரியதாகவே இருந்து வருகிறது.

## வரலாறு
மாண்டே மொழிகளின் வயது குறித்துப் பல்வேறு கருத்துக்கள் நிலவுகின்றன. மாண்டே மொழிகள் நைகர்-கொங்கோ மொழி குடும்பத்தின் ஒரு கிளை எனும் கருத்துக்கொண்ட கிரீன்பர்க் என்பவர், தற்காலத்துக்கு முன் 7000 காலப்பகுதியிலேயே மாண்டே மொழிகள், பிரியத் தொடங்கிவிட்டதாகக் கூறுகிறார். இம்மொழியைப் பேசியோர் புதிய கற்காலப் பண்பாட்டுக்கு உரியவர்களாக இருந்தனர். "பசு", "ஆடு", "பயிர்" செய்தல் போன்றவற்றுக்குரிய மாண்டேச் சொற்கள் இதனைக் குறித்துக் காட்டுகின்றன.

## வகைப்பாடு
பெரும்பாலான நைகர்-கொங்கோ மொழிகளுடைய உருபனியல் இயல்புகள் சில மாண்டே மொழிகளில் காணப்படவில்லை. இவ்வாறான இயல்புகள் உருவாவதற்கு முந்திய காலத்திலேயே மாண்டே மொழிகள் பிரிந்து விட்டதாலேயே இவ்வாறு ஏற்பட்டிருக்கக்கூடும் என பிளெஞ்ச் என்பவர் விளக்குகிறார். துவ்யர் என்பார், மாண்டே மொழிகளைப் பிற நைகர்-கொங்கோ கிளைகளுடன் ஒப்பிட்டு, மாண்டே மொழிகள் கூடிய அளவுக்குப் பிற கிளைகளிலிருந்து விலகிக் காணப்பட்டாலும், அனைத்தும் ஒரே குடும்பத்தைச் சேர்ந்தவையே என்கிறார். டிம்மென்டால் என்பவர், மாண்டே மொழிகள், நைகர்-கொங்கோவின் கிளையாக இருப்பதற்குரிய சான்றுகள் மிகக் குறைவே எனக் கூறுவதுடன், இதை ஒரு தனிக் குடும்பமாகக் கொள்வதே பொருத்தம் என்கிறார்.

## மேற்கோள்கள்

பகுப்பு:மாண்டே மொழிகள்
சசிகலா (நடிகை)

**சசிகலா** (*Sasikala*) (பிறப்பு 27 July 1965) என்று தமிழில் அறியப்பட்ட **சசி கௌர் மல்கோத்ரா**(*Shashi Kaur Malhotra*) இந்திய திரைப்பட நடிகை ஆவார். தமிழில் இளமை காலங்கள் திரைப்படத்தில் அறிமுகமான இவர் சுமார் 33 தமிழ்த் திரைப்படங்களில் நடித்துள்ளார். *இரஜினி* என்ற பெயரில் தெலுங்குத் திரைப்பட உலகில் அறியப்பட்டார்.

## திரைப்படங்கள்
தெலுங்கில் *தொரக்கனி தொங்கா*, (1988) , *பரஜால மனுஷி*  (1990) *ரெண்டு ரெல்லு ஆறு* (1986), *சீதாராம கல்யாணம்* (1986), *ஆஹா நா பெல்லண்ட்டா* (1987), *மஜ்னு* (1987) உட்பட 150 திரைப்படங்களில் பணியாற்றியுள்ளார். *ஜெய் கர்நாடகா* (1989), *மிஸ்டர் இந்தியா* (இந்தி) (1987) *நீனு நக்கரே ஹாலு சக்கரே* (1991) (கன்னடம்) போன்ற படங்களிலும் நடித்தார். பின்னர் இவர் பரதனின் மலையாளப் படமான பத்தேயம் என்பதில் (1993) நடித்தார். தமிழ் திரையுலகில் சசிகலா என்று அழைக்கப்பட்டார்.

## சொந்த வாழ்க்கை
டாக்டர் முல்லகிரி பிரவீன் என்பவரை 1998இல் திருமணம் செய்து கொண்டார்; இவர்களுக்கு 3 குழந்தைகள் உள்ளனர்.

### திரைப்படங்கள்

# *[[இளமை காலங்கள்]]* (1983) – Debut in Tamil
# *[[மெட்ராஸ் வாத்தியார்]]* (1984)
# *[[சட்டத்தை திருத்துங்கள்]]* (1984)
# *[[குவா குவா வாத்துகள்]]* (1984)
# *[[நாகம் (திரைப்படம்)|நாகம்]]* (1985)
# *[[நவக்கிரக நாயகி]]* (1985)
# *[[ஊமை விழிகள் (1986 திரைப்படம்)|ஊமை விழிகள்]]* (1986)
# *[[சங்கர் குரு]]* (1987)
# *[[வெற்றி விழா]]* (1989)
# *[[ஞான பறவை]]* (1990)
# *[[என் பொட்டுக்கு சொந்தக்காரன்]]* (1991)
# *[[உன்னை நெனச்சேன் பாட்டுபடிச்சேன்]]* (1992)
# *[[ஊர் மரியாதை]]* (1992)

## மேற்கோள்கள்

## வெளி இணைப்புகள்

*

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
கேம்பிரிச்சு ஆங்கிலம்: முன்னோட்ட ஆங்கிலத் தேர்வு

thumb|கேம்பிரிச்சு ஆங்கிலம்: முன்னோட்ட ஆங்கிலத் தேர்வுக்கும் ஐரோப்பிய மொழித் தேர்வுக்குமிடைலான ஒப்பீடு.
**கேம்பிரிச்சு ஆங்கிலம்: முன்னோட்ட ஆங்கிலத் தேர்வ** (*Cambridge English: Preliminary English Test (PET)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். கேம்பிரிச்சு ஆங்கிலம்: முன்னோட்ட ஆங்கிலத் தேர்வு நாளாந்தத் தேவைகளுக்காக ஆங்கிலத்தில் தொடர்பாடல் கொள்வதற்கு ஏற்ற ஓரு அடிப்படை அளவுத் தரமாகவுள்ளது.

கேம்பிரிச்சு ஆங்கிலம்: முன்னோட்ட ஆங்கிலத் தேர்வு இரு வகையான தேர்வுகளைக் கொண்டுள்ளது. அவற்றில் ஒன்று வயது வந்தவர்களுக்கும், மற்றது பாடசாலை மாணாக்கருக்குமானது. இரு தேர்வுகளும் ஒரே அளவு தரத்தைக் கொண்டுள்ளதுடன், ஒரே தேர்வு அமைப்பினைக் (3 தேர்வுத் தாள்கள்) கொண்டுள்ளது. பாடசாலை மாணாக்கருக்கான தேர்வு பாடசாலை ஆர்வம், அனுபவம் ஆகியவற்றைக் கருத்திற் கொண்டு அமைக்கப்பட்டுள்ளது.

## இவற்றையும் பார்க்க
* கேம்பிரிச்சு ஆங்கில மொழி மதிப்பீடு
* கேம்பிரிச்சு ஆங்கிலம்: ஆரம்ப ஆங்கிலத் தேர்வு
* கேம்பிரிச்சு ஆங்கிலம்: ஆங்கிலத்தில் முதல் சான்றிதழ்
* கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்
* கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்

## வெளி இணைப்புகள்
* Official website for Cambridge English: Preliminary (PET)
* Official website for Cambridge English: Preliminary (PET) for Schools

## உசாத்துணை

பகுப்பு:சீர்தரப்படுத்தப்பட்ட தேர்வுகள்
பகுப்பு:ஆங்கில மொழித் தேர்வுகள்
பம்பாரா மக்கள்

**பம்பாரா மக்கள்**, முக்கியமாக மாலியிலும், கினியா, புர்க்கினா பாசோ, செனகல் ஆகிய நாடுகளிலும் வாழும் மாண்டே மக்கள் ஆவர்.  பம்பாரா மொழியில் இவர்களை **பமானா**, **பன்மானா** போன்ற பெயர்களால் குறிப்பிடுவர். இவர்கள் மாண்டே இனக்குழுக்களுள் மிகப்பெரிய குழுக்களுள் ஒன்றாக கருதப்படுகின்றனர். மாலியில் முக்கியமான மாண்டே குழுவாக இவர்கள் உள்ளனர். மாலியின் மக்கள்தொகையில் 80% பம்பாரா மொழியைப் பேசுகின்றனர்.

## வரலாறு
பம்பாராக்கள், மாண்டின்கா மக்களில் அரச குலத்தவராகத் தோன்றினர். இவர்கள் 13ம் நூற்றாண்டில் மாலிப் பேரரசைத் தோற்றுவித்தனர். பம்பாராக்களும், மாண்டின்காக்களும் மாண்டே இனக்குழுக் குடும்பத்தைச் சேர்ந்தவர்கள். அறியப்பட்ட இவர்களது மிகப் பழைய வரலாற்றின்படி, இவர்கள் இன்று தெற்கு மௌரித்தானியாவின் சகாரா பாலைவனப் பகுதிக்குள் அடங்கிப்போய்விட்ட திச்சிட் பகுதியில் வாழ்ந்ததாகத் தெரிகிறது. கிமு 2500 அளவில் இப்பகுதியில் நகர மையங்கள் தோன்ற ஆரம்பித்திருந்தன. கிமு 250 அளவில், மாண்டே துணைக்குழுவான போசோக்கள் ஜென்னே நகரத்தை நிறுவினர். கிபி 300 - கிபி 1000 காலப்பகுதியில், இன்னொரு மாண்டே குழுவான சோனின்கே மேற்கு மாலியில் முக்கியத்துவம் பெற்று கானாப் பேரரசை ஆட்சி செய்தது. கிபி 1600க்குப் பின்னர் மாண்டே சோங்காய்ப் பேரரசு கலைக்கப்பட்டபோது, நைகர் ஆற்றுப் படுகைக் கரையோரம் வாழ்ந்த மாண்டே மொழிகளைப் பேசும் குழுக்கள் உட்பகுதிகளை நோக்கிச் சென்றன. மாலிப் பேரரசு வீழ்ச்சியடையத்தொடங்கிய பின்னர், 1740களில், பமானாப் பேரரசின் எழுச்சியுடன் பம்பாராக்கள் மீண்டும் வெளிப்பட்டனர்.

பம்பாரா என்னும் சொல்லின் தோற்றம் அதன் பொருள் என்பன குறித்துத் தற்கால வரலாற்றாளர்கள், இனவியலாளரிடையே ஒத்த கருத்துக் காணப்படாவிட்டாலும், இச்சொல் 18ம் நூற்றாண்டின் தொடக்கப் பகுதியைச் சேர்ந்த குறிப்புகளில் காணப்படுகின்றது.  இன - மொழிக் குழுவைக் குறிக்கும் பொதுவான பயன்பாட்டுக்குப் புறம்பாக இச்சொல், மேல் செனகல்-நைகர் பகுதிகளாக இருக்கலாம் எனக் கருதப்படும் ஆப்பிரிக்காவின் உட்பகுதிகளிலில் இருந்து பிடிக்கப்பட்ட ஆப்பிரிக்கர்களைக் குறிக்கவும் பயன்பட்டது. 1730களிலேயே அடிமை வணிக நிலையான கோரீயில், பெரெஞ்சு உயர் வர்கத்தினரிடம் ஏற்கெனவே அடிமைகளாக இருந்தோரைக் குறிக்க *பம்பாரா* என்னும் சொல் பயன்பட்டது.

## மேற்கோள்கள்

பகுப்பு:ஆப்பிரிக்க இனக்குழுக்கள்
மாலிப் பேரரசு

வரலாற்றில் **மாண்டென் குருஃபாபா** எனவும் அறியப்படும் **மாலிப் பேரரசு** 1230 - 1600 காலப்பகுதியில் மேற்கு ஆப்பிரிக்காவில் நிலவிய மாலின்கே/பம்பாரா/மாண்டின்கா/தியுலாப் பேரரசு ஆகும். சூன்யாத்தா கெயித்தா என்பவரால் நிறுவப்பட்ட இப்பேரரசு, இதன் ஆட்சியாளர்களின், குறிப்பாக மான்சா மூசாவின் செல்வத்துக்காகப் பெரிதும் அறியப்பட்டது. மாலிப் பேரரசே மேற்கு ஆப்பிரிக்காவின் மிகப்பெரிய பேரரசு. பேரரசுக்கு அருகின் இருந்த பகுதிகளிலும், இதன் சிற்றரசுகள், மாகாணங்கள் என்பவற்றைக் கொண்டிருந்த பிற பகுதிகளிலும் தமது மொழி, சட்டங்கள், பழக்க வழக்கங்கள் ஆகியவற்றைப் பரவச் செய்ததன் மூலம் அப்பகுதிகளின் பண்பாட்டில் பெரும் செல்வாக்குச் செலுத்தியது.

சகாராவில் உள்ள பாறை ஓவியங்கள், சகாரா வளமாகவும் காட்டு விலங்குகள் நிறைந்தும் விளங்கிய கிமு 10,000 காலப்பகுதியிலேயே வடக்கு மாலியில் குடியேற்றங்கள் இருந்ததைக் காட்டுகிறது. கிமு 300 ஆண்டுக் காலப்பகுதியில், பெரிய ஒழுங்கு முறைப்பட்ட குடியேற்றங்கள், குறிப்பாக ஆப்பிரிக்காவின் மிகப்பழைய நகரமான ஜென்னேக்கு அருகில் உருவாகின. கிபி 6ம் நூற்றாண்டளவில், பொன், உப்பு, அடிமைகள் ஆகியவற்றின் இலாபம் தருகின்ற சகாரா ஊடான வணிகம் தொடங்கியது. இது மேற்கு ஆப்பிரிக்காவின் பேரரசுகள் தோன்ற வழிவகுத்தது.

## மேற்கோள்கள்

பகுப்பு:ஆப்பிரிக்கப் பேரரசுகள்
பகுப்பு:ஆபிரிக்காவின் முன்னாள் நாடுகள்
கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்

thumb|கேம்பிரிச்சு ஆங்கிலம்: மேம்பட்ட ஆங்கிலச் சான்றிதலுக்கும் ஐரோப்பிய மொழித் தேர்வுக்குமிடைலான ஒப்பீடு.

**கேம்பிரிச்சு ஆங்கிலம்: மேம்பட்ட ஆங்கிலச் சான்றிதழ்** (*Cambridge English: Certificate in Advanced English (CAE)*) என்பது கேம்பிரிச்சு ஆங்கில மொழி மதிப்பீடு வழங்கும் ஆங்கில மொழித் தேர்வு ஆகும். இது மொழிகளுக்கான குறிப்புதவியின் பொது ஐரோப்பிய கட்டமைப்பின் சி1 (Level C1) மட்டத்திற்குச் சமமானது ஆகும். இது கல்வி, தொழில், குறியேறல் ஆகியவற்றுக்காக பயன்படுத்தப்படுகின்றது.

## இவற்றையும் பார்க்க
* கேம்பிரிச்சு ஆங்கிலம்: ஆரம்ப ஆங்கிலத் தேர்வு
* கேம்பிரிச்சு ஆங்கிலம்: முன்னோட்ட ஆங்கிலத் தேர்வு
* கேம்பிரிச்சு ஆங்கிலம்: ஆங்கிலத்தில் முதல் சான்றிதழ்
* கேம்பிரிச்சு ஆங்கிலம்: ஆங்கிலத்தில் திறமையான சான்றிதழ்

## உசாத்துணை

## வெளி இணைப்புகள்
* Official website 

பகுப்பு:சீர்தரப்படுத்தப்பட்ட தேர்வுகள்
பகுப்பு:ஆங்கில மொழித் தேர்வுகள்
வெரித்தாஸ் வானொலி

**வெரித்தாசு வானொலி ஆசியா** (*Radio Veritas Asia*) என்பது ஆசிய மக்களுக்காக சிற்றலை வரிசையில் ஒலிபரப்பாகும் ஒரு கத்தோலிக்க சமய, சமூக வானொலி சேவை ஆகும். இது பிலிப்பீன்சு நாட்டின் குவிசோன் நகரில் இருந்து ஒலிபரப்பாகிறது. இது பிலிப்பீன் வானொலி கல்வி, மற்றும் தகவல் மையத்தினால் நிருவகிக்கப்படுகின்றது. இம்மையம் முன்னர் மணிலா கத்தோலிக்க மறைமாவட்டத்தினால் நிருவகிக்கப்பட்டு வந்தது.

## வரலாறு
1958 திசம்பரில் இடம்பெற்ற தென்கிழக்காசிய கத்தோலிக்க ஆயர் மாநாட்டில் தென்கிழக்காசியாவில் வானொலி நிலையம் ஒன்றை ஆரம்பிக்கும் தீர்மானம் நிறைவேற்றப்பட்டது. 11 ஆண்டுகளின் பின்னர் 1969 ஏப்ரல் 11 இல் வெரித்தாசு வானொலி நிலையம் ஆரம்பிக்கப்பட்டது. *வெரித்தாஸ்* என்பது இலத்தீன் மொழியில் *உண்மை* எனப் பொருள்.

இவ்வானொலி நிலையத்திற்குத் தேவையான உதவிகள் வத்திக்கானில் உள்ள மறைபரப்புச் செயலகத்திலிருந்தும், செருமனியில் உள்ள மிசியோ என்ற அறநிறுவனத்திடம் இருந்தும், வேறு சில அறநிறுவனங்களிடம் இருந்தும் கிடைக்கின்றன.

## நோக்கம்
ஆசிய மக்களுக்கு அவர்களுடைய மொழியில் இயேசு கிறித்துவின் நற்செய்திகளை அறிவிப்பது, மனித வளர்ச்சிக்குத் தேவையான பயன்மிக்க கருத்துகளை அளிப்பது போன்றவை வெரித்தாசு வானொலியின் முக்கிய நோக்கங்களாகும்.

## மொழிகள்
வெரித்தாசு வானொலி தமிழ், சிங்களம், பர்மியம், உருது உட்பட பல மொழிகளில் மணிலாவில் இருந்து ஒலிபரப்பப்படுகிறது. ஒவ்வொரு மொழிப் பிரிவிற்கும் ஒரு பொறுப்பாளரும், அவருக்கு உதவியாளர்களும் பணியாற்றுகின்றனர்.

### தமிழ்ப்பணி
தமிழ் மொழியிலான நிகழ்ச்சி "வெரித்தாசு வானொலி தமிழ்ப்பணி" என அழைக்கப்படுகிறது. 1976 நவம்பர் 1 முதல் தமிழ்ப்பணியின் ஒலிபரப்பு நடத்தப்பட்டு வருகிறது. இதன் முதலாவது தயாரிப்பாளராக எம். ஏ. சுவாமி என்பவர் பொறுப்பேற்றார். தமிழ்ப்பணி இலங்கை-இந்திய நேரப்படி நாள்தோறும் காலை 7 மணி முதல் 7:30 வரையும், மாலை 7:30 முதல் 8 மணி வரையும் ஒலிபரப்பப்படுகின்றது.

## மேற்கோள்கள்

## வெளி இணைப்புகள்
*வெரித்தாசு வானொலியின் இணையதளம்

பகுப்பு:வானொலி நிறுவனங்கள்
4-அமினோகுயினோலின்

**4-அமினோகுயினோலின்** *(4-Aminoquinoline)* என்பது குயினோலினுடைய 4-நிலையில் அமினோ தொகுதி இடம்பெற்றிருக்கும் வகையிலான சேர்ம வடிவமாகும். C9H8N2 என்பது இதனுடைய மூலக்கூற்று வாய்ப்பாடாகும்.

4-அமினோகுயினோலின் சேர்மத்தின் பல்வேறு வழிப்பொருட்கள் மலேரியா எதிர்ப்பு முகவர்களாக இரத்தச் சிகப்பணு பிளாசுமோடியத் தொற்றுகளுக்கு சிகிச்சையளிப்பதற்குப் பயன்படுகின்றன. அமோடியாகுயின், குளோரோகுயின், ஐதராக்சிகுளோரோகுயின் உள்ளிட்டவை இதற்கான சில உதாரணங்களாகும்


Image:Amodiaquine.svg|அமோடியாகுயின்
Image:Chloroquine.svg|குளோரோகுயின்
Image:Hydroxychloroquine.svg|ஐதராக்சிகுளோரோகுயின்
. 

## மேற்கோள்கள்

## புற இணைப்புகள்
* 

பகுப்பு:பல்லின வளையச் சேர்மங்கள்
பகுப்பு:குயினோலின்கள்
ஜென்சி அந்தோனி

**ஜென்சி ஜோர்ஜ்** (*Jensy Gregory*) முன்னர் ஜென்சி அந்தோணி ஒரு தென்னிந்தியத் திரைப்படப் பின்னணிப் பாடகி ஆவார். இவர் இசையமைப்பாளர் இளையராஜாவின் இசையில் உருவான சில பாடல்களைப் பாடியுள்ளார்.

## தொழில் வாழ்க்கை
ஜென்சி ஓர் இசைக்குடும்பத்தில் பிறந்தவர் என்பதால் அவர் வாழ்வில் இசை மிக இளம் வயதிலேயே கைகூடியது. தமிழ்த் திரையுலகுக்கு ஒரு புதிய பெண் குரலை அறிமுகப் படுத்த எண்ணியிருந்த இசையமைப்பாளர் இளையராஜா மலையாளத்தில் கிறித்தவப் பாடல்களைப் பாடிக்கொண்டிருந்த இவரைப் பற்றிக் கேள்விப்படவே, இவரைத் தாம் இசையமைத்துக் கொண்டிருந்த "திரிபுரசுந்தரி" என்ற படத்தில் "வானத்துப் பூங்கிளி" என்ற பாடலைப் பாட அறிமுகப் படுத்தினார். அதைத் தொடர்ந்து "முள்ளும் மலரும்", "ப்ரியா போன்ற வெற்றிப்படங்களில் பாடினார். 1978 முதல் 1982 வரை பல வெற்றிப்படங்களில் பாடிக் கொண்டிருந்த இவர், திருமணத்துக்குப் பிறகு திரைப்படத் தொழிலைக் கைவிட்டுவிட்டுக் கிறித்தவச் சமயப் பாடல்களை மட்டும் பாடத் தொடங்கினார்.

## இல்வாழ்க்கை
ஜென்சி 1983-இல் கிரெகரி தாமஸ் என்ற மலையாளத் தொழிலதிபரை மணந்தார். இவர்களுக்கு நித்தின் என்ற மூத்த மகனும், நூபியா என்ற இளைய மகளும் இருக்கின்றனர்.

## பாடிய சில பாடல்கள்

## மேற்கோள்கள்

## வெளி இணைப்புகள்
* Jency, list of songs
* The Hindu  Coming out of recluse
* Tamizh Cinema, Back with a Bang
* https://www.youtube.com/watch?v=3iG5no87Z1o, தேனிசைக்குரல் ஜென்சி ஸ்பெஷல்

பகுப்பு:1961 பிறப்புகள்
பகுப்பு:வாழும் மக்கள்
பகுப்பு:திரைப்படப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பி. எஸ். சசிரேகா

**பி. எஸ். சசிரேகா** (*B. S. Sasirekha*) என்பவர் தமிழ்த் திரைப்படப் பின்னணிப் பாடகியாவார்.பொண்ணுக்குத் தங்க மனசு (1973) என்ற திரைப்படத்தில் "தஞ்சாவூரு சீமையிலே கண்ணு தாவி வந்தேன் பொன்னியம்மா" என்ற பாடலை எஸ். ஜானகி, சீர்காழி கோவிந்தராஜன் ஆகியோருடன் இணைந்து பாடினார். இப்பாடலே பி. எஸ். சசிரேகாவின் முதற்பாடலாகும்.

## பாடிய பாடல்களில் சில

## மேற்கோள்கள்

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
ஹியூகோ வுட்

**ஹியூகோ வுட்** (*Hugo Woods*) (-1933) ஹியூகோ பிரான்சிஸ் அன்றேவ் வுட் என்று அறியப்படும் இவர் ஆங்கிலேய அரசால்  1855 ஆம் ஆண்டு காடுகளைப்பாதுகாக்கும் சட்டம் இயற்றி அதன் வழிவகையின் மூலம் 1915 ஆம் ஆண்டு அனுப்பப்பட்ட வனக் காவலர் ஆவார். இவர் இந்தியாவில் தமிழ் நாட்டுக்கும் கேரளாவிற்கும் இடைப்பட்ட மேற்கு தொடர்ச்சி மலையும், கிழக்குத் தொடர்ச்சி மலையும் இணையும் இடத்தில் பாதுகாக்கப்பட்டு வரும் ஆனைமலைப் பகுதியில் இருக்கும் காடுகளை அழிக்காமல் பாதுகாக்க அனுப்பப்பட்டார்.

அப்போதே இந்திய வனப் பணி படித்த இவர் டாப்சிலிப் பகுதியில் அமைந்துள்ள உலாந்தி பள்ளத்தாக்கில் மவுன்ட் ஸ்டுவர்ட் என்ற காடுகளின் நடுவே அமைக்கப்பட்ட தனி வீட்டில் குடியேறி வாழ்ந்தார். இவரின் மரணத்திற்குப் பின்னர் இவரின் உடல் இக்காடுகளுக்கிடையே நல்லடக்கம்   செய்யப்பட்டுள்ளது. 
## மேற்கோள்கள்
 
*On the trail of a legend, நாளிதழ்: தி இந்து; நாள்: ஜூன் 2, 2008.

பகுப்பு:பிரித்தானிய மக்கள்
பகுப்பு:தமிழ்நாட்டில் உள்ள மலைகள்
பகுப்பு:1933 இறப்புகள்
சூன்யாத்தா கெயித்தா

**சூன்யாத்தா கெயித்தா** (கிபி 1217 - 1255)  ஒரு சக்தி வாய்ந்த இளவரசரும், மாலிப் பேரரசை நிறுவியவரும் ஆவார். பெயர் பெற்ற மாலியின் பேரரசன் மான்சா மூசா இவரது பேரன்.

சூன்யாத்தாவின் இறப்பின் பின்னர் மாலிக்குச் சென்ற மொரோக்கோவைச் சேர்ந்த முகம்மது இப்னு பத்தூத்தா (1304-1368), துனீசிய வரலாற்றாளர் அபு சயத் அப்துல் ரகுமான் இபின் முகம்மது இபின் கால்தூன் அல் அத்ராமி (1332-1406) ஆகியோரின் எழுத்துமூல வரலாறுகள் மாண்டே மொழியில் உள்ள வாய்மொழி வரலாறுகளோடு ஒத்துப்போவதுடன், சூன்யாத்தா வாழ்ந்ததற்கான வலுவான சான்றுகளையும் வழங்குகின்றன. மனின்கா மக்களின் சுண்டியாத்தா காவியம் என்னும் வரலாற்றுக் காவியம் சூன்யாத்தாவின் வாழ்க்கையை மையப்படுத்தி உருவாக்கப்பட்டது. இக்காவியம் பல தலைமுறைகளாக வாய்வழியாகவே கடத்தப்பட்டு வந்தது.

## மேற்கோள்கள்

பகுப்பு:ஆப்பிரிக்கப் பேரரசர்கள்
பகுப்பு:1255 இறப்புகள்
பகுப்பு:1190 பிறப்புகள்
மாண்டின்கா மக்கள்

**மாண்டின்கா மக்கள்** மேற்கு ஆப்பிரிக்காவில் வாழும் இனக்குழுக்களில் ஒன்றைச் சேர்ந்தவர்கள். இவர்களை **மாண்டென்கா**, **மாண்டின்கோ**, **மாண்டிங்**, **மாலின்கே** போன்ற பெயர்களாலும் அழைப்பதுண்டு.  பல நாடுகளில் வாழும் இவர்களது மொத்த மக்கள்தொகை 11 மில்லியன் என மதிப்பிடப்பட்டுள்ளது. 

இவர்கள் பேரரசர் சூன்யாத்தா கெயித்தாவின் கீழ் எழுச்சி பெற்ற மாலிப் பேரரசின் வழிவந்தோராவர். மாண்டின்காக்கள், மேற்கு ஆப்பிரிக்காவின் மிகப் பெரிய இனமொழிக் குழுவும், 20 மில்லியன் மக்கள்தொகை கொண்டதுமான மாண்டே மக்கள் குழுவைச் சேர்ந்தவர்கள். இக்குழுவில் மாண்டின்காக்களுடன் தியுலா, போசோ, பிஸ்சா, பம்பாரா போன்ற பல இனக்குழுக்களும் அடங்குகின்றன. தொடக்கத்தில் மாலியைத் தாயகமாகக் கொண்ட இவர்கள், 13ம் நூற்றாண்டில் முன்னைய பேரரசுகளிடம் இருந்து விடுதலை பெற்று, மேற்கு ஆப்பிரிக்காவில் பரந்திருந்த பேரரசு ஒன்றை அமைத்தனர். இவர்கள் நைகர் ஆற்றுப் பகுதியில் இருந்து, நல்ல வேளாண் நிலங்களைத் தேடியும், பேரரசு விரிவாக்கத்துக்காகவும், மேற்கு நோக்கி இடம் பெயர்ந்தனர். பூலா ஜிகாத் எனப்பட்ட தொடர்ச்சியான சண்டைகள் ஊடாகப் பல மாண்டின்கா மக்கள் உள்ளூர் நம்பிக்கைகளை விட்டு இசுலாத்தைத் தழுவினர். தற்கால ஆப்பிரிக்காவில் 99% மாண்டின்காக்கள் முசுலிம்கள். 

மாண்டின்கா மக்கள் பெரும்பாலும் மேற்கு ஆப்பிரிக்காவில், குறிப்பாக கம்பியா, கினியா ஆகிய நாடுகளில் பெரும்பான்மை இனக்குழுவாக வாழ்கின்றனர்.  இவர்கள் குறிப்பிடத்தக்க அளவில், மாலி, சியேரா லியோனி, ஐவரி கோஸ்ட், செனகல், புர்க்கினா பாசோ, லைபீரியா, கினி-பிசாவு, நைகர், மௌரித்தானியா ஆகிய நாடுகளிலும் வாழ்கின்றனர். பரவலாக வாழ்ந்தாலும் பெரும்பாலான நாடுகளில் இவர்கள் பெரும்பான்மை இனக்குழு அல்ல. பெரும்பாலான மாண்டின்காக்கள், மரபுவழி நாட்டுப் புற ஊர்களில் உள்ள குடும்ப நிலங்களில் வாழ்கின்றனர். இவர்களது சமூகம் சாதிப் படிநிலை அமைப்புக் கொண்டது.

மாண்டின்காச் சமுதாயங்கள், குழுத் தலைவராலும், முதியோர் குழுக்களாலும் வழிநடத்தப்படும் தன்னாட்சித்தன்மை கொண்டவை. இது ஒரு வாய்வழிச் சமூகம். தொன்மங்கள், வரலாறு, அறிவு அனைத்தும் வாய்வழியாகவே ஒரு தலைமுறையில் இருந்து அடுத்த தலைமுறைக்குக் கடத்தப்படுகிறது.

## மேற்கோள்கள்

பகுப்பு:ஆப்பிரிக்க இனக்குழுக்கள்
தியூலா மக்கள்

**தியூலா மக்கள்**, மாலி, ஐவரி கோஸ்ட், கானா, புர்க்கினா பாசோ, கினி-பிசாவு ஆகியவை உள்ளிட்ட பல்வேறு மேற்காப்பிரிக்க நாடுகளில் வாழும் ஒரு இனக்குழு. இது பெரிய இனக்குழுவான மாண்டே இனக்குழுவின் ஒரு பகுதி. வெற்றிகரமான வணிகச் சாதியினரான தியூலா, 14ம் நூற்றாண்டில் இப்பகுதியில் பல வணிகச் சமுதாயங்களை நிறுவினர். வணிகம் பெரும்பாலும் முசுலிம்கள் அல்லாத ஆட்சியாளர்களின் கீழ் நடைபெற்றதால், முசுலிம் சிறுபான்மையினருக்கான இறையியல் கொள்கை ஒன்றை தியூலாக்கள் முசுலிம்கள் அல்லாத சமூகங்களில் வாழும் முசுலிம்களுக்காக உருவாக்கினர். தொலைதூர வணிகம், இசுலாமியப் புலமை, மதச் சகிப்புத்தன்மை போன்ற விடயங்களில் தியூலாக்களின் தனித்துவமான பங்களிப்புக்கள் மேற்கு ஆப்பிரிக்காவில் இசுலாத்தின் அமைதியான விரிவாக்கத்துக்கு வழிவகுத்தது.

## வரலாற்றுப் பின்னணி

வட ஆப்பிரிக்க வணிகர்களுடனும், சோனின்கே மக்களுடனும் ஏற்பட்ட தொடர்புகளின் காரணமாக 13ம் நூற்றாண்டில் மாண்டேக்கள் இசுலாத்தைத் தழுவினர். 14ம் நூற்றாண்டளவில் உச்ச நிலையில் இருந்த மாலிப் பேரரசு (கிபி 1230 - 1600), அதன் ஆட்சியாளரின் இசுலாமியச் செயற்பாடுகளுக்காகவும், மக்கா யாத்திரை மேற்கொண்ட முதல் கருப்பு இளவரசரான லாகிலாத்துல் கலாபியின் மரபைப் பின்பற்றி அதன் பல பேரரசர்கள் மேற்கொண்ட மக்கா யாத்திரைகளுக்காகவும், பெயர் பெற்றிருந்தது. இக்காலத்திலேயே மேற்கு ஆப்பிரிக்காவில் இருந்த தங்க வயல்களுக்கு அண்மையில் குடியேற்றங்களை ஏற்படுத்துவதற்கு உள்ளூர் வணிகர்களுக்கு மாலிப் பேரரசு ஊக்கமளித்தது. இந்தப் புலம்பெயர் வணிகர்கள் மாண்டின்கா மொழியில் "வணிகர்" என்னும் பொருள்படும் "தியூலா" என்னும் பெயரால் அழைக்கப்பட்டனர்.

செனகம்பியாவின் அத்திலாந்தியக் கரையில் இருந்து நைகர் வரையிலும், சகாராவின் தென் விளிம்பில் இருந்து தெற்கிலுள்ள காட்டுப் பகுதிகள் வரையும் உள்ள முன்னைய மாண்டேப் பண்பாட்டுப் பகுதிகள் முழுதும் தியூலாக்கள் பரவினர். இவர்கள் முசுலிம் அல்லாத குடியேற்ரங்களில் பரவலாக்கப்பட்ட அதிகாரங்களுடன் கூடிய நகரங்களை அமைத்தனர். இந்நகரங்கள் பரந்த வணிக வலைப்பின்னலில் இணைக்கப்பட்டிருந்தன. தவிக்கமுடியாத வணிகத் தேவைகளின் காரணமாக பல்வேறு உள்ளூர் ஆட்சியாளர்களின் பகுதிகளில் குடியேற்றங்களை அமைத்தனர். இக்குடியேற்றங்கள் பெரும்பாலும் தன்னாட்சி உரிமை கொண்டனவாக இருந்தன. தியூலா வணிகக் குழுக்களின் அமைப்பு, "லூ" எனப்படும் குலக்குழு-குடும்ப அமைப்பை அடிப்படையாகக் கொண்டிருந்தது. இக்குழு தந்தை, அவர் மகன்கள், பிற ஆண்கள் ஆகியோரை உள்ளடக்கியிருந்தது. இக்குழுக்களின் உறுப்பினர்கள் புல்வெளிப் பகுதிகளில் இருந்து காட்டுப் பகுதிகளுக்குச் சென்று பொருட்களை வாங்கி வணிகத்தில் ஈடுபட்டனர்.

## மேற்கோள்கள்

பகுப்பு:ஆப்பிரிக்க இனக்குழுக்கள்
புதர் தாவி

**புதர் தாவி** (Common bush hopper) என்பது பட்டாம் பூச்சிகளில் ஒரு வகையாகும். இவை  போர்னியோ, சுமத்ரா, ஜாவா, இந்தியா, சீனா, இந்தோசீனா ஆகிய இடங்களில் காணப்படுகிறன. 

File:Ampittia dioscorides of Kadavoor.jpg|ஆண்
File:Ampittia dioscorides at Kadavoor.jpg|பெண்
File:Ampittia dioscorides mating at Kadavoor.jpg|புணர்ந்த நிலையில் இணை; ஆண் வலது, பெண் இடது 
File:AmpittiaDioscorides 786 1 Fitch.png|விளக்கம்

## மேற்கோள்கள்

பகுப்பு:தாவிகள் (பட்டாம்பூச்சிக்குடும்பம்)
உலகளாவிய வானூர்தி நிலையங்களின் பட்டியல்

**உலகளாவிய வானூர்தி நிலையங்களின் பட்டியல்** (*List of international airports by country*) இது, பல நாடுகளின் சர்வதேச வானூர்தி நிலையங்களின் பட்டியலாகும். மேலும், அவை பொதுவாக, மற்றும் மற்ற நாடுகளில் உள்ள சர்வதேச வானூர்திகள் கையாளம் சுங்கத்துறை மற்றும் குடிவரவு வசதிகள் பெற்றிருக்கும் வானூர்தி நிலையமும் அடங்கும்.

__NOTOC__

### பயணிகளின் பாத்திரங்கள்
* பெரிய (18,500,000 வருடாந்திரப் பயணிகள் +),
* நடுத்தர (3,500,000 - 18.499.999 வருடாந்திரப் பயணிகள்)
* சிறிய (350,000 - 3.499.999 வருடாந்திரப் பயணிகள்)
* நடுத்தரம் அல்லாத (10,000 - 349.999 வருடாந்திரப் பயணிகள்)
* ஆள் மாற்று (1 9,999 வருடாந்திரப் பயணிகள்)

#### மத்திய ஆப்பிரிக்கா

### ஆப்பிரிக்கா

### அமெரிக்காக்கள்

### ஆசியா

### ஐரோப்பா

### ஓசியானியா

## இதனையும் காண்க

## சான்றுகள்

பகுப்பு:வானூர்தி நிலையங்களின் பட்டியல்கள்
பகுப்பு:சர்வதேச விமானப் போக்குவரத்து
தலைமைச் செயலாளர் (இந்தியா)

**தலைமைச் செயலாளர்** என்பவர் இந்தியாவில் ஒரு மாநிலத்தை நிர்வாக ரீதியாக ஆளும் அதிகாரியாவார். இவர் இந்திய ஆட்சிப் பணி அதிகாரியாக இருப்பார். இவரின் நேரடிக் கட்டுப்பாட்டில் மாநிலக் காவல் துறை, முழு மாநில அரசு நிர்வாகம், அரசின் நிதி நிலை அறிக்கை தயாரிப்பு, நிதி மேலாண்மை போன்றவை இயங்கிவருகின்றன.
## பொறுப்புகள்
மாநில சட்டப் பேரவையில் முதல்வர் அறிவிக்கும் புதிய அரசுத் திட்டங்களைச் செயல்படுத்தும் முக்கியப் பொறுப்பு தலைமைச் செயலாளருக்கு உண்டு. உள்துறை, வருவாய்த் துறை, ஊரக வளர்ச்சித் துறை, நகராட்சி நிர்வாகம், பள்ளிக் கல்வி, உயர்கல்வி, வேளாண்மை உள்ளிட்ட அனைத்துத் துறைகளின் திட்டங்களை நிறைவேற்றும் பொறுப்பு அந்தந்தத் துறைகளின் செயலாளர்களுக்கு உண்டு என்றாலும் அவர்கள் உரிய முறையில் திட்டங்களை நிறைவேற்றுகிறார்களா என்பதை தலைமைச் செயலாளர் துறைச் செயலாளர்களின் ஆய்வுக் கூட்டத்தை நடத்தி கண்காணித்து உறுதி செய்வார்.
இ.ஆ.ப. அதிகாரி தவறு செய்யும்போது முதல் கட்ட விசாரணை நடத்தி விசாரணையில் தவறு செய்ததற்கான முகாந்திரம் இருப்பது உறுதியானால் ஊழல் கண்காணிப்பு ஆணையராக இருக்கும் தலைமைச் செயலாளர்தான் சம்பந்தப்பட்ட அதிகாரி மீது ஒழுங்கு நடவடிக்கை எடுப்பார்.
## மேற்கோள்கள்

பகுப்பு:அரசு
பகுப்பு:இந்திய ஆட்சிப் பணி அலுவலர்கள்
பகுப்பு:இந்திய அரசு அதிகாரிகள்
பகுப்பு:இந்திய மாநிலங்களின் அரசுகள்
ஆட்டுக்கால் கிழங்கு

**ஆட்டுக்கால் கிழங்கு** (Drynaria quercifolia)  என்பது தமிழ்நாட்டு மலைப்பகுதிகளில் கிடைக்கும் ஒரு வகை பெரணித் தாவரத்தின் கிழங்கு ஆகும். இக்கிழங்கை கொல்லிமலையில் முடவன் ஆட்டுக்கால், ஆட்டுக்கால் கிழங்கு என்றும் ஏற்காடு சேர்வராயன் மலைப் பகுதியினர் ஆட்டுக்கால் என்றும் அழைக்கின்றனர். இக்கிழங்குகள் பார்ப்பதற்குக் கம்பளி போர்த்தியதுபோல மெல்லிய இழைகளுடன் ஆட்டுக்கால் போன்றே காணப்படும்.

## பரவல்
இவை இந்தியா, தென்கிழக்கு ஆசியா, மலேசியா, இந்தோனேசியா, பிலிப்பைன்ஸ், நியூ கினி, ஆஸ்திரேலியா ஆகிய இடங்களில்  உள்ளன
## மருத்துவ குணம்
இந்தக் கிழங்கைக் கொண்டு கொல்லிமலையில் சூப் செய்யப்படுகிறது இந்த சூப்பின் சுவை அப்படியே ஆட்டுக்கால் சூப்பின் சுவையை ஒத்த‍தாக இருக்கும். மேலும் இக்கிழங்கு மருத்துவ குணம் கொண்டதாக கருதப்படுகிறது. இதனால் மூட்டு வலி, வீக்கம், காய்ச்சல், செரிமான உபாதைகள் போன்றவை குணமாகும் என்று கூறப்படுகிறது.
## மேற்கோள்கள்

பகுப்பு:கிழங்குகள்
பகுப்பு:தமிழ்நாட்டின் தாவரங்கள்
மம் மறுசீரமைப்பு

**மம் மறுசீரமைப்பு** *(Mumm rearrangement)* என்பது கரிம வேதியியல் ஒரு மறுசீரமைப்பு வினை வகையாகும். இவ்வினை ஓர் அசைல் இமைடேட்டு அல்லது ஐசோயிமைடு தொகுதியை ஒர் இமைடு தொகுதியாக மாற்றுகிறது. 1,3 (O-N) அசைல் மாற்றம் இவ்வினையில் விவரிக்கப்படுகிறது. 
 

யூகி வினையின் ஒரு பகுதியாக இவ்வினை பொருந்தி வருகிறது.

## மேற்கோள்கள்

பகுப்பு:பெயர் வினைகள்
பகுப்பு:மறுசீராக்கல் வினைகள்
பகுப்பு:கார்பாக்சிமைடேட்டுகள்
பாரிசு அமைதி உடன்படிக்கைகள் (1783)

1783ன் **பாரிசு அமைதி உடன்படிக்கைகள்** என்பது, அமெரிக்கப் புரட்சிப் போரை முடிவுக்குக் கொண்டுவந்த ஒரு தொகுதி உடன்படிக்கைகளைக் குறிக்கும். 1783 செப்டெம்பர் 3ம் தேதி பெரிய பிரித்தானியாவின் அரசர் மூன்றாம் ஜார்ஜின் பிரதிநிதிகள், ஐக்கிய அமெரிக்க நாடுகளின் பிரதிநிதிகளுடன், பாரிசு உடன்படிக்கை (1783) எனப் பொதுவாக அறியப்படும் உடன்படிக்கை ஒன்றில் பாரிசில் கைச்சாத்திட்டனர். அத்துடன், பிரான்சின் அரசர் பதினாறாம் லூயியின் பிரதிநிதிகளுடனும், எசுப்பெயினின் அரசர் மூன்றாம் சார்லசின் பிரதிநிதிகளுடனும் **வெர்சாய் உடன்படிக்கைகள் (1783)** என அறியப்படும் இரண்டு உடன்படிக்கைகளிலும் வெர்சாயில் கைச்சாத்திட்டனர். முதல் நாள் நான்காம் ஆங்கில-டச்சுப் போரை முடிவுக்குக் கொண்டுவருவதற்கான ஒரு முதல்நிலை ஒப்பந்தம் ஒன்று டச்சுக் குடியரசின் பிரதிநிதிகளுடன் கைச்சாத்தானது. எனினும் இதன் இறுதி உடன்படிக்கை 1784 மே 20ம் தேதிவரை கைச்சாத்திடப்படவில்லை.

பிரித்தானியா தனது பதின்மூன்று குடியேற்றங்களை இழந்தது. அத்துடன் இத்தோல்வி முதலாவது பிரித்தானியப் பேரரசின் முடிவாகவும் அமைந்தது. ஐக்கிய அமெரிக்காவுக்கு எதிர்பார்த்ததற்கு மேலாகவே கிடைத்தது.. ஏனைய கூட்டாளிகளுக்கு குறிப்பிடத்தக்க பயன்கள் கிடைக்கவில்லை. பிரான்சு, ஏழாண்டுப் போரில் தான் பெற்ற தோல்விக்கு பிரித்தானியாவைப் பழிவாங்கியது. ஆனால், அது பெற்ற இலாபம் மிகக் குறைவே (தொபாகோ, செனகல், இந்தியாவில் சிறிய பகுதிகள்). ஆனால், பிரான்சின் நிதி இழப்பு மிகவும் அதிகம். ஏற்கெனவே நிதி நெருக்கடியில் இருந்த பிரான்சு போருக்காகவும் ஏராளமாகக் கடன் பெற்றதால் மேலும் நெருக்கடிக்கு உள்ளானது. இது 1780களின் நிதிப் பேரிடருக்குள் அதனை இட்டுச் சென்றது. வரலாற்றாளர்கள் இந்நிலைமையை பிரெஞ்சுப் புரட்சியுடன் தொடர்புபடுத்துவர். ஒல்லாந்து போரின் இறுதியில் எவ்வித இலாபத்தையும் பெற்றுக்கொள்ளவில்லை. எசுப்பெயினுக்குக் கலப்பு விளைவே ஏற்பட்டது. அவர்கள் பிரித்தானிய மேற்கு புளோரிடாவைக் கைப்பற்றியிருந்தனர். ஆனால் சிப்ரால்ட்டர் பிரித்தானியர் வசமே இருந்தது. நீண்ட கால நோக்கில் இப்புதிய பகுதியால் எவ்வித பயனும் இல்லை.

## மேற்கோள்கள்

பகுப்பு:பன்னாட்டு ஒப்பந்தங்கள்
பகுப்பு:அமெரிக்கப் புரட்சிப் போர்
பகுப்பு:1783 நிகழ்வுகள்
லாக்டமைடு

**லாக்டமைடு** *(Lactamide)* என்பது C3H7NO2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். லாக்டிக் அமிலத்திலிருந்து ஓர் அமைடு வழிபொருளாக லாக்டமைடு தயாரிக்கப்படுகிறது. வெண்மை நிற படிகத் திண்மமான லாக்டமைடின் உருகுநிலை 73-76 பாகை செல்சியசு ஆகும்.
லாக்டோ நைட்ரைலை ஒரு வினையூக்கியின் உதவியால் நீரேற்றம் செய்வதன் மூலம் லாக்டமைடை தயாரிக்க முடியும்.

## மேற்கோள்கள்

பகுப்பு:கார்பாக்சமைடுகள்
செனகல் ஆறு

**செனகல் ஆறு** (*Senegal River*,     , பிரெஞ்சு மொழி : Fleuve Sénégal  ) என்பது மேற்கு ஆப்பிரிக்காவில் பாயும்     நீளமுள்ள ஆறாகும். இது  செனிகல் மற்றும் மூரித்தானியா நாடுகளுக்கு இடையேயான எல்லையாகவும் உள்ள நீண்ட ஆறு ஆகும்.

## நிலவியல்
செனகலின் ஆற்றுத் தலைப்பகுதியானது செமெஃப் (பக்கோய்) மற்றும் பாஃபிங் ஆறுகள் ஆகும், இவை இரண்டும் கினியாவில் உருவாகின்றன; இவை மாலியில் இவை உள்ள பாஃபூலாபேயில் ஒன்றாக இணையுமுன்னர் கினியா - மாலி எல்லையின் ஒரு பகுதியாகவும் அமைகின்றன. அங்கிருந்து, செனகல் ஆறானது மேற்கிலும் பின்னர் வடக்கில் கலூகோவிற்கு அருகிலுள்ள தலாரி மலையிடுக்கு ஊடாகவும் செல்கிறது. கவுனா அருவி ஊடாக பாய்கிறது.  பின்னர் கோயிம்பின் ஆற்றை தன்னோடு இணைத்துக் கொண்டு கெயஸ் நகரத்தைக் கடந்து மெதுவாக பாய்கிறது. பின்னர் கராகோரோ ஆற்றுடன் ஒன்றாகப் பாய்ந்த பிறகு, இது மாலி-மவுரித்தேனிய எல்லையில் பேக்கல் வரை சில பத்து கிலோமீட்டர் தூரத்திற்கு நீடிக்கிறது, அங்கு அது கினியாவிலும் அங்கு நீர் வளத்தை பெறும் ஃபாலேம் ஆற்றுடன் சேர்ந்து பாய்கிறது, பின்னர் கினியாவில் அதன் ஒரு சிறிய பகுதியில் பாய்கிறது கினியா-மாலி எல்லைப்புறம் செனகல்-மாலி எல்லையை பேக்கல் வரை காணலாம். பின்னர் செனகலின் வடக்கில் அரை வறண்ட நிலத்தின் வழியாக மேலும் பாய்ந்து மவுரித்தேனியாவின் எல்லையை உருவாக்கி அட்லாண்டிக் கடலில் கலக்கிறது. கைடியியில் இது மவுரித்தேனியா இருந்து பாயும்  கோர்கோலை ஆற்றை தன்னுடன் சேர்த்துக் கொள்கிறது. பின்னர் போகுஸ் வழியாக பாயும் இது ரிச்சர்ட் டோல் நகரத்தை அடைகிறது, அங்கு உள்நாட்டு செனகலின் லாக் டி கியர்ஸ் ஏரியில் இருந்து வரும் ஃபெர்லோவுடன் இணைகிறது. இது ரோசோ வழியாகச் சென்று, அதன் முகத்துவாரத்தை நெருங்குகிறது, செயிண்ட் லூயிஸ் நகரம் அமைந்துள்ள செனகல் தீவைச் சுற்றி, பின்னர் தெற்கு நோக்கி திரும்புகிறது. இது அட்லாண்டிக் பெருங்கடலில் இருந்து லாங்கு டி பார்பரி எனப்படும் சிறிய மணல் தீபகற்ப நிலப்பகுதியால்  இது கடலுக்குள் சென்று சேருவதற்கு முன்பு பிரிக்கிறது .

இந்த ஆறு அதன் பாதையில் இரண்டு பெரிய அணைகளைக் கொண்டுள்ளது. அவை மாலியில் உள்ள பல்நோக்கு மனந்தலி அணை மற்றும் மவுரித்தேனியா-செனகல் எல்லையில் உள்ள மாகா-டயமா அணை போன்றவை ஆகும். மாகா-டயமா அணையானது கடலுக்கு  கடையின் அருகே உள்ளதால், உப்பு நீர் மேல்நோக்கி வருவதைத் தடுக்கிறது. மனந்தாலி மற்றும் மக்கா-டயமா இடையே ஃபெலோ நீர்மின் நிலையம் உள்ளது, இது முதலில் 1927 இல் கட்டி முடிக்கப்பட்டு அதன் கலிங்கு பயன்பாட்டுக்கு வந்தது. இந்த மின் நிலையம் 2014 இல் மறுசீரைமைக்கப்பட்டது. 2013 ஆம் ஆண்டில், கொய்னா அருவியில்  ஃபெலோவின் அப்ஸ்ட்ரீமில் உள்ள கொய்னா நீர் மின் நிலையத்தின் கட்டுமானம் தொடங்கியது.

செனகல் ஆறானது 270,000 கி.மீ. 2 வடிநிலப் படுகை ,  680 மீ 3 / வி  சராசரி ஓட்டம் &nbsp;  மற்றும் ஆண்டு நீர் வெளியேற்றமானது 21.5 &nbsp; கி.மீ. 3 ஆகும். இந்த ஆற்றின் முக்கியமான துணை ஆறுகளாக ஃபாலேமி ஆறு, கரகோரோ ஆறு மற்றும் கோர்கோல் ஆறு போன்றவை உள்ளன.

## குறிப்புகள்

## வெளி இணைப்புகள்

* செனகலின் ஹைட்ராலஜி ( பவர்பாயிண்ட் விளக்கக்காட்சி)

பகுப்பு:அரபு மொழி வார்த்தைகளைக் கொண்ட கட்டுரைகள்
பகுப்பு:ஆப்பிரிக்க ஆறுகள்
காம்பியா ஆறு

**கம்பியா ஆறு** மேற்கு ஆப்பிரிக்காவில் உள்ள முக்கியமான ஆறுகளில் ஒன்று. 1,120 கி.மீ. (700 மைல்)நீளம் கொண்ட இது, வட கினியாவில் உள்ள பவுத்தா சாலன் சமவெளியில் இருந்து செனகல், கம்பியா ஆகிய நாடுகள் ஊடாக பஞ்சூல் நகருக்கு அண்மையில் அத்திலாந்திக் பெருங்கடலில் கலக்கிறது. இதன் நீளத்தின் அரைப் பகுதி கப்பல் போக்குவரத்துக்கு உகந்தது. மேற்கு ஆப்பிரிக்காவின் தலைநிலத்தில் உள்ள மிகச் சிறிய நாடான கம்பியா இந்த ஆற்றுடன் வலுவான பிணைப்புக்களைக் கொண்டது. ஆற்றின் கீழ்ப்பகுதியில் அரைப்பங்கிலும் சற்றுக் கூடுதலான பகுதியையும் அதன் இரு கரைகளையுமே இந்த நாடு உள்ளடக்கியுள்ளது.

பவுத்தா சாலனில் இருந்து இந்த ஆறு வடமேற்கு நோக்கிச் சென்று செனகலில் உள்ள தம்பாகவுண்டா பகுதியை அடைகிறது. அங்கே நியோக்கோலோ-கோபோ தேசியப் பூங்காவினூடாகச் செல்கிறது. பின்னர் கம்பியா ஆறு பத்தோத்தோவில் கம்பியாவுக்குள் நுழைய முன், நியேரி கோ, கூலூன்டூ ஆகிய ஆறுகள் இவ்வாற்றோடு இணைகின்றன. இப்பகுதியில் இருந்து ஆறு மேற்கு நோக்கியே சென்றாலும், வளைந்து வளைந்தும் ஆங்காங்கே நுகத்தடி வளைவுகளுடனும் காணப்படுகிறது. இதன் கழிமுகத்திலிருந்து 100கி.மீ. தொலைவிலிருந்து ஆற்றின் அகலம் படிப்படியாக அதிகரிக்கின்றது. கடலைச் சந்திக்கும் இடத்தில் இதன் அகலம் 10கி.மீ.

கழிமுகப் பகுதியில், சுபூரேக்கு அருகில் குந்தா கின்தே தீவு உள்ளது. இது முன்னர் அடிமை வணிகத்தின் போது பயன்படுத்தப்பட்டது. இது யுனெஸ்கோ உலக பாரம்பரியக் களமாக உள்ளது.

## மேற்கோள்கள்

பகுப்பு:ஆப்பிரிக்க ஆறுகள்
பகுப்பு:கினி ஆறுகள்
பகுப்பு:காம்பிய ஆறுகள்
பகுப்பு:செனிகல் ஆறுகள்
வரலாற்றுச் சிறப்பு மிக்க வெப்ப மண்டல சூறாவளிப் பெயர்களின் பட்டியல்

**வெப்பமண்டல சூறாவளிகள்** (*Tropical cyclones*) அவ்வப்போது உருவாகும் வெப்ப மண்டல சூறாவளிகளை, வரலாற்று ரீதியான காரணங்களினால் பெயரிடப்பட்டிருக்கின்றன. மேலும், 
ஒன்றுக்கு மேற்பட்ட வெப்ப மண்டல சூறாவளிகள் உருவாகும் சமயத்தில், பொது மக்கள் உடனான தொடர்புகொள்வதில் ஏற்படும் குழப்பத்தை தவிர்க்கவே, இவ்வாறு பெயர் சூட்டி வகைப்படுத்தப்படுகின்றன. இப்பெயர்கள் முன்னரே தீர்மானிக்கப்பட்ட பட்டியலில் இருந்து ஒழுங்கமைக்கும் பொருட்டு வரையப்படுகின்றன. பொதுவாக காற்றின் வேகம், ஒன்றிலிருந்து- மூன்று, அல்லது பத்து நிமிட வெப்ப மண்டல சூறாவளிகளை ஒதுக்கப்பட்டு, சுமார் 65 கிலோமீட்டர் (60 km/h,(40 mph) வேகத்திற்கு மேற்பட்ட சூறாவளிகளையே பெயரிடப்பட்டு பட்டியலில் சேர்க்கப்பட்டுள்ளது.

## வட அட்லாண்டிக்
### 1964 - 1950 இடையே பயன்படுத்தப்பட்ட பெயர்கள்

## சான்றுகள்

பகுப்பு: வெப்ப மண்டல சூறாவளிகளின் பட்டியல்கள்
2-மெத்தில்-1-பென்டனால்

**2-மெத்தில்-1-பென்டனால்** *(2-Methyl-1-pentanol)* என்பது C6H14O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். 2-மெத்தில்பென்டன்-1-ஆல் என்ற ஐயுபிஏசி முறை பெயராலும் இச்சேர்மம் அழைக்கப்படுகிறது. மற்ற வேதிப்பொருட்கள் தயாரிக்கையில் ஒரு இடைநிலைப் பொருளாக இது உருவாகிறது. கரைப்பானாக பயன்படுத்தப்படுகிறது

## மேற்கோள்கள்

.

பகுப்பு:ஆல்ககால் கரைப்பான்கள்
பகுப்பு:எக்சனால்கள்
ஆசியாவின் பரபரப்பான வானூர்தி நிலையங்களின் பட்டியல்

**ஆசியாவின் பரபரப்பான வானூர்தி நிலையங்களின் பட்டியல்** (*List of the busiest airports in Asia*) இது, ஆசியாவின் ஆண்டு முழுவதும் பயணிகளால் பரபரப்பு மிகுந்து காணப்படும், வானூர்தி நிலையங்களின் பட்டியலாகும். 
__NOTOC__

### 2015 புள்ளிவிவரங்கள்
பின்வருமாறு, வானூர்தி நிலையங்களின் பன்னாட்டுக் குழுவின் முழு ஆண்டின் புள்ளிவிவரங்கள் அமைந்துள்ளது.

### 2011 புள்ளிவிவரங்கள்

### 2010 புள்ளிவிவரங்கள்

### 2009 புள்ளிவிவரங்கள்

### 2008 புள்ளிவிவரங்கள்

### சான்றுகள்

## சான்றாதாரங்கள்

பகுப்பு:ஆசியாவின் வான் பயணம்
பகுப்பு:ஆசிய போக்குவரத்துத் தொடர்பான பட்டியல்கள்
பகுப்பு:பரபரப்பான வானூர்தி நிலையங்களின் பட்டியல்கள்
ஆஃப்ராப்பெருமம்

ஒரு **ஆஃப்ராப்பெரும** (Aframax) கப்பல் என்பது, 120,000 மெட்ரிக் தொன்னிலும் சிறியதும், 32.31 மீட்டரிலும் பெரிதாக இல்லாத அகலம் கொண்டதும், தொடக்கப் பனாமாக் கால்வாய் ஊடாகச் செல்லத்தக்கதுமான எண்ணெய் தாங்கிக் கப்பலைக் குறிக்கும்.  இது, கப்பல் போக்குவரது ஒப்பந்த நிபந்தனைகளைத் தரப்படுத்துவதற்காக 1954ல் செல் எண்ணெய் நிறுவனத்தால் உருவாக்கப்பட்ட "சராசரி சரக்குக் கட்டண மதிப்பீடு" (AFRA) என்னும் எண்ணெய் தாங்கிக் கட்டண முறையை அடிப்படையாகக் கொண்டது.

இவற்றின் வாய்ப்பான அளவு காரணமாக, ஆஃப்ராப்பெருமக் கப்பல்கள் உலகின் பெரும்பாலான துறைமுகங்களில் சேவையாற்றக்கூடியன. இக்கப்பல்கள், மிகப் பெரிய கச்சா எண்ணெய் தாங்கிகளைப் பயன்படுத்துவதற்கு ஏற்ற வகையில், மிகப் பெரிய துறைமுகங்களோ, கரைக்கு அப்பால் உள்ள முனையங்களோ இல்லாத பகுதிகளில் சேவையாற்றுகின்றன. ஆஃப்ராப்பெருமக் கப்பல்கள் குறுந்தூர அல்லது நடுத்தரத் தூர எண்ணெய்ப் போக்குவரத்துக்கு உகந்தது. இவ்வகைத் தாங்கிகள், கருங்கடல், வட கடல், கரிபியக் கடல், தெற்கு மற்றும் கிழக்குச் சீனக் கடல்கள், நடுநிலக் கடல் ஆகிய பகுதிகளில் பெரும்பாலும் பயன்படுகின்றன.

## மேற்கோள்கள்

பகுப்பு:கப்பல் அளவைகள்
பால்ட்டிப்பெருமம்

**பால்ட்டிப்பெருமம்** (Baltimax) என்பது, சுமை ஏற்றிய நிலையில் பால்ட்டிக் கடலுக்குள் நுழையவும் அங்கிருந்து வெளியேறவும் கூடிய மிகப்பெரிய அளவுடைய கப்பலைக் குறிக்கும் கப்பற் கட்டும்கலைச் சொல் ஆகும். இப்பகுதியில் பெரும் பட்டை (Great Belt) வழியூடாகவே பெரிய கப்பல்கள் செல்ல முடியும். இக்கப்பல்களின் ஆகக்க்கூடிய மிதப்புயரம் 15.4 மீட்டர்களும், வளி மிதப்புயரம் 65 மீட்டர்களும் ஆகும். நீளம் 240 மீட்டர்கள் வரையும், அகலம் 42 மீட்டர்கள் வரையும் இருக்கலாம். இவ்வளவுகளின் படி கப்பல் ஏறத்தாழ 100,000 மெட்ரிக் தொன் எடை கொண்டதாக இருக்கும்.

இருந்தாலும், சில பெரிய வகைக் கப்பல்களும் பால்டிக் கடலில் பயணம் செய்கின்றன. குறிப்பாக பி-பெரும கச்சா எண்ணெய் தாங்கிகள் 205,000 தொன்கள் நிலைத்த எடையும், 325 மீ, 68 மீ நீள, அகலங்களையும் கொண்டவை.  மயேர்ஸ்க் மும்மடி இ வகைக் (Maersk Triple E class) கொள்கலன் கப்பல்கள் 400 மீட்டர்கள் நீளமும், 165,000 மெட்ரிக் தொன்கள் நிலைத்த எடையும் கொண்டவை.

இயேர்சொன் (Øresund) நீரிணையில், 8 மீ மிதப்புயரம் கொண்ட கப்பல்களே செல்ல முடியும், பெரிய கப்பல்களுக்கு மாற்று எதுவும் கிடையாது. குறுக்கு வழியான கியெல் கால்வாய் (வடக்கு-பால்டிக் கடல் கால்வாய்) பகுதியில் 9.5 மீ மிதப்புயரக் கப்பல்கள் செல்லலாம்.

மேலும் பல துறைமுகங்கள் கப்பல் அளவுகளைக் கட்டுப்படுத்துகின்றன. இரும்புத்தாதுத் துறைமுகங்களான லுவேலோ (11 மீ,  13 மீ வரை ஆழப்படுத்தப்பட உள்ளது), கெமி (10 மீ), பெரிய எண்ணெய்த் துறைமுகம் கிளைப்பேடா (12.5 மீ) போன்றவை பால்ட்டிப்பெருமத்திலும் குறைவான மிதப்புயரம் கொண்டவை. மிகப்பெரிய எண்ணெய்த் துறைமுகம் பிரிமோர்ஸ்க்கு பால்ட்டிப்பெருமத்துக்குச் சமமான 15 மீ மிதப்புயரம் கொண்டது.  வடக்குத் துறைமுகம் கிடான்ஸ்க்கு 300,000 தொன் 15மீ மிதப்புயரக் கப்பல்களை ஏற்கக்கூடியது.

## மேற்கோள்கள்

பகுப்பு:கப்பல் அளவைகள்
பகுப்பு:பால்டிக் கடல்
நியோக்கோலோ-கோபா தேசியப் பூங்கா

**நியோக்கோலோ-கோபோ தேசியப் பூங்கா** (, ), கிழக்கு செனகலில் கினி-பிசாவு நாட்டின் எல்லையோரம் அமைந்துள்ள ஒரு உலக பாரம்பரியக் களமும், இயற்கைப் பாதுகாப்புப் பகுதியும் ஆகும்.

## வரலாறு
1925ல் இப்பகுதி ஒரு ஒதுக்கப் பகுதியாக்கப்பட்டது.  1954 சனவரி 1ம் தேதி இது செனகல் நாட்டின் தேசியப் பூங்காவாக அறிவிக்கப்பட்டது. 1969 இது விரிவாக்கப்பட்டு, 1981ல் ஒரு யுனெஸ்கோ உயிர்க்கோளக் காப்பகமாக  உலக பாரம்பரியக் களங்களின் பட்டியலில் சேர்க்கப்பட்டது.

## புவியியல்
நியோக்கோலோ-கோபா தேசியப் பூங்கா செனெகலின் உயர்நிலப் பகுதியில், கினியாவின் வடகிழக்கு எல்லையை அண்டி அமைந்துள்ளது. மேல் காம்பியா ஆறு இப்பகுதியூடாகவே பாய்கிறது. உயிர்க்கோளப் பூங்கா 9,130 சதுர கிலோமீட்டர் பரப்பளவு கொண்டது. பெரிய வளைவான வடிவத்தில் அமைந்துள்ள இது, கினி-பிசாவு எல்லைக்கு அண்மையில் மேல் காசாமான்சே/கோல்டா பகுதியில் தொடங்கி தாம்பாகவுண்டா பகுதிக்குள் கினியா எல்லையில் இருந்து 100 கி.மீ. தொலைவுவரை வருகிறது. இதன் உயரம் 16 மீட்டர் தொடக்கம் 311 மீட்டர் வரை காணப்படுகின்றது.

## மேற்கோள்கள்

பகுப்பு:உலகப் பாரம்பரியக் களங்கள்
பகுப்பு:தேசியப் பூங்காக்கள்
யாழ்ப்பாணம் தொழில்நுட்பக் கல்லூரி

**யாழ்ப்பாணம் தொழில்நுட்பக் கல்லூரி** (*Jaffna College Of Technology*) இலங்கையின் வடக்கே யாழ்ப்பாணத்தில் அமைந்துள்ள ஒரு தொழில்நுட்பக் கல்வி நிலையம் ஆகும்.

## வரலாறு
யாழ்ப்பாண தொழிநுட்பவியல் கல்லூரி 1959ஆம் ஆண்டு நியூசிலாந்து நாட்டு நிதியுதவியுடன் கனிட்ட தொழிநுட்ப பாடசாலை என ஆரம்பிக்கப்பட்ட்து. பின்னர் 1964ஆம் ஆண்டு கனிட்ட தொழிநுட்பக்கல்லூரியாக தரமுயர்த்தப்பட்டுள்ளது. தொடர்ந்து 1971ஆம் ஆண்டு பல் தொழிநுட்ப நிறுவனம் (Poly Technical College) ஆகவும் 1984ஆம் ஆண்டு தொழிநுட்பக்கல்லூரி ஆகவும் தரமுயர்த்தப்பட்டது.

இவ்வாறாக உயர்வு பெற்று வந்த தொழிநுட்பவியல் கல்லூரி 2009ஆம் ஆண்டு கொரிய நாட்டு நிதி உதவியுடன் தொழிநுட்பவியல் கல்லூரியாக (College of Technology) தரமுயர்த்தப்பட்டு வடமாகாணத்தில் தொழிலில் கல்வியை வழங்கும் ஒரு முன்னோடி நிறுவனமாக விளங்குகின்றது. இங்கு தொழிநுட்பத்துறை சார்பான பல்வேறு தொழிநுட்ப பட்டறைகள் கொண்டிருப்பது அதன் சிறப்பம்சமாகும்.

## துறைகள்
யாழ்ப்பாணம் தொழில்நுட்பக் கல்லூரியில் உள்ள துறைகள் வருமாறு:
# தொழில்துறை
# பொறியியல்துறை
# வர்த்தகத்துறை
# பொதுத்துறை
# விசேட துறை
# டிப்ளோமா துறை

பகுப்பு:இலங்கையின் உயர்கல்வி நிறுவனங்கள்
இரும்பு(II) சிட்ரேட்டு

**இரும்பு(II) சிட்ரேட்டு** *(Iron(II) citrate)*  FeC6H6O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். பெர்ரசு சிட்ரேட்டு என்ற பெயராலும் அழைக்கப்படும் இச்சேர்மத்தில் ஒரு இரும்பு  (Fe2+)  அணுவும் ஒரு சிட்ரேட்டு எதிர்மின் அயனியும் இணைந்துள்ளன. சோடியம் சிட்ரேட்டுடன் இரும்பு(II) சல்பேட்டு வினைபுரிந்து இரும்பு(II) சிட்ரேட்டு உருவாகிறது
.
பெரும்பாலும் இரும்புக்கு துணை பொருளாக இது பயன்படுத்தப்படுகிறது.
 

## மேற்கோள்கள்

பகுப்பு:இரும்பு(II) சேர்மங்கள்
முனையளவு (கப்பல்)

**முனையளவு** (Capesize) கப்பல்கள் ஆகப் பெரிய உலர் சரக்குக் கப்பல்கள். இவை சூயெஸ் கால்வாய் (சூயெசுப்பெரும வரையறை), பனாமாக் கால்வாய் (புதுப்பனாப்பெரும வரையறை) என்பவற்றுனூடு பயணம் செய்யக்கூடிய அளவிலும் பெரியவை.  எனவே இவை நன்னம்பிக்கை முனை ஊடாகவோ, கொம்பு முனை ஊடாகவோ பயணம் செய்யவேண்டியிருக்கும்.

இவ்வகைக் கப்பல்கள் பரும்பொருட் காவிகள். இவை பொதுவாக நிலக்கரி, தாதுப்பொருட்கள் போன்ற மூலப்பொருட்களை எடுத்துச் செல்கின்றன. முனையளவு வகை எண்ணெய் தாங்ககளுக்குப் பயன்படுத்தப்படுவதில்லை. முனையளவுப் பருமக் காவிகளின் சராசரி அளவு 156,000 நிலைத்த எடைத் தொன்னளவு (DWT) ஆகும். எனினும், 400,000 DWT அளவு கொண்ட கப்பல்களும் (பொதுவாகத் தாதுப் பொருட்கள் எடுத்துச்செல்ல) கட்டப்படுவதுண்டு. மிகப் பெரிய அளவும், கூடிய மிதப்புயரமும் கொண்டிருப்பதால், மிகப்பெரிய ஆழம் கூடிய முனையங்களுக்கே இவை செல்ல முடியும்.

## மேற்கோள்கள்

பகுப்பு:கப்பல் அளவைகள்
தயோகார்பானிக் அமிலம்

**தயோகார்பானிக் அமிலம்** *(Thiocarbonic acid)*  H2CS3 என்ற மூலக்கூற்று வாய்ப்பாடு கொண்ட ஒரு கனிம வேதியியல் அமிலமாகும். இது கார்பானிக் அமிலத்துடன் தொடர்புடைய ஒரு வேதிச்சேர்மம் ஆகும்.

ஐதரோசல்பைடும் கார்பன் டை சல்பைடும் வினைபுரிந்து தொகுப்பு முறையில் தயோகார்பானிக் அமிலத்தை உருவாக்குகின்றன.:CS2 + SH− → S2CSH−
:S2CSH− + OH− →  + H2O

தயோ கார்பானிக் அமிலத்தைச் சூடாக்கும் போது சிதைவடைகிறது.

:H2CS3 → CS2 + H2S(g)

## மேற்கோள்கள்

பகுப்பு:ஐதரசன் சேர்மங்கள்
பகுப்பு:கந்தகச் சேர்மங்கள்
பகுப்பு:கனிம கரிமச் சேர்மங்கள்
கிளைகோபியார்சால்

**கிளைகோபியார்சால்** *(Glycobiarsol*) என்பது C8H9AsBiNO6 என்ற மூலக்கூற்று வாய்ப்பாடு கொண்ட ஒரு கரிமச் சேர்மம் ஆகும். மிலிபிசு என்ற வர்த்தகப் பெயராலும் இச்சேர்மம் அழைக்கப்படுகிறது. புரோட்டோசோவாக்கள் எனப்படும் முன்னுயிரிகள் எதிர்ப்பு முகவராக மனிதர்கள் மற்றும் நாய்களுக்கு மருந்தாகப் பயன்படுத்தப்படுகிறது.

## மேற்கோள்கள்

பகுப்பு:கரிமபிசுமத் சேர்மங்கள்
பகுப்பு:கரிம ஆர்சனிக் ஆக்சைடுகள்
சீனப்பெருமம்

**சீனப்பெருமம்** (Chinamax) அல்லது **வாலிப்பெருமம்** (Valemax) என்பது, ஒரு கப்பல் அளவைத் தரம். இத்தரத்துக்கு இசைவான கப்பல்கள் சுமை ஏற்றியபடி இத்தரத்தை ஏற்றுக்கொள்ளும் பல்வேறு துறைமுகங்களுக்குச் செல்ல முடியும். இவ்வகைக் கப்பல்கள் ஆகக் கூடிய அளவாக 24மீ (79 அடி) மிதப்புயரத்தையும், 65 மீ (213 அடி) வளையளவையும், 360 மீ (1,180) நீளத்தையும் கொண்டிருக்கும்.

இந்தத் தரம், "வலி" என்னும் கனிமப்பொருள் நிறுவனத்தினால், பிரேசிலில் உள்ள துறைமுகங்களில் இருந்து சீனாவுக்குப் பெருமளவிலான செப்புத் தாதுக்களை ஏற்றிச் செல்வதற்காக உருவாக்கப்பட்டது.

சீனப்பெருமக் கப்பல்கள் பயன்படுத்தக்கூடிய துறைமுகங்களும், பிற உட்கட்டமைப்பு வசதிகளும் சீனப்பெரும ஏற்புக் கொண்டவை எனப்படுகின்றன.  சூயெசுப்பெருமத்தையோ, பனாப்பெருமத்தையோ போல சீனப்பெரும அளவைகள் கால்வாய்கள், பாலங்கள் போன்றவற்றால் தீர்மானிக்கப்படுவதில்லை, இது துறைமுக வசதிகளை அடிப்படையாகக் கொண்டது.

## மேற்கோள்கள்

பகுப்பு:கப்பல் அளவைகள்
சூயெசுப்பெருமம்

**சூயெசுப்பெருமம்** (Suezmax) சுமை ஏற்றியபடி சூயெசுக் கால்வாய் ஊடாகச் செல்லக்கூடிய மிகப்பெரிய அளவுகளைக் கொண்ட கப்பல்தர வகையாகும். இது பெரும்பாலும், எண்ணெய் தாங்கிகளுக்கே பயன்படுத்தப்படுகிறது. சூயெசுக் கால்வாயின் கப்பலளவைக் கட்டுப்படுத்தும் காரணிகள் மிதப்புயரமும், சூயெசுக் கால்வாய்ப் பாலத்தின் உயரமும் ஆகும்.

தற்போது இக்கால்வாயின் ஆழம், 2.1 மீ (66 அடி) மிதப்புயரம் கொண்ட கப்பல்கள் இதனூடாகச் செல்ல முடியும்.  இதனால், சில முழுச் சுமையேற்றிய மீநிறைத் தாங்கிகள் இதனூடாகச் செல்வதற்கு ஆழம் போதாது. இக்கப்பல்கள் இதனூடாகச் செல்வதற்கு முன் தமது சரக்கின் ஒரு பகுதியை வேறு கப்பல்களுக்கு மாற்றவேண்டும் அல்லது சூயெசுக் கால்வாயைப் பயன்படுத்தாமல் நன்னம்பிக்கை முனை ஊடாகச் செல்ல வேண்டும். கால்வாய் 2009ல் 18 மீட்டரில் இருந்து 20 மீட்டருக்கு (59 இலிருந்து 66 அடிக்கு) ஆழப்படுத்தப்பட்டது.

சூயெசுப்பெருமக் கப்பல்களின் நிலைத்த எடை 160,000 தொன்களும், வளையளவு (அகலம்) 50 மீட்டரும் (164 அடி) ஆகும். சூயெசுக் கால்வாய்ப் பாலம் 70 மீட்டர் உயரம் என்பதால், கடல் மட்டத்துக்கு மேல் கப்பலின் அதிக பட்ச உயரம் 68 மீட்டர் (223.1 அடி). சூயெசுக் கால்வாய் ஆணையம், ஏற்றுக்கொள்ளத்தக்க அகலம், மிதப்புயரம் ஆகியவற்றைக் கொண்ட அட்டவணைகளை உருவாக்கியுள்ளது. இது மாறக்கூடியது.

## மேற்கோள்கள்

பகுப்பு:கப்பல் அளவைகள்
மலாக்கா பெருமம்

**மலாக்கா பெருமம்** ஆங்கிலம்: *Malaccamax*) எனப்படுவது, 25 மீட்டர் (82 அடி) ஆழம் கொண்ட மலாக்கா நீரிணை ஊடாகச் செல்லக்கூடிய மிகப்பெரிய கப்பல் தரவகையைக் குறிக்கும். பருமக் காவிகளும், மீநிறைத் தாங்கிகளும் இந்த அளவுத் தரத்துக்கு அமையக் கட்டப் படுகின்றன. 

மிகப் பெரிய கச்சா எண்ணெய் காவிகளுக்கு (VLCC) இத்தரம் பயன்படுத்தப்படுகிறது. இவை அரேபியாவிலிருந்து சீனாவுக்கு எண்ணெயைக் கொண்டு செல்லக் கூடியன. வழமையான மலாக்கா பெரும எண்ணெய் தாங்கி மிகக் கூடிய அளவுகளாக, 333 மீ (1,093 அடி) நீளத்தையும், 60 மீ (197 அடி) வளை அளவையும், 20.5 மீ (67.3 அடி) மிதப்புயரத்தையும், 300,000 DWT தொன்னளவும் கொண்டது.

## பிரச்சினைகள்

சில சீனப்பெருமக் *(Chinamax)* கப்பல்களும், பெரும்பாலான முனையளவுக் கப்பல்களும், மிகப் பெரிய கச்சா எண்ணெய் காவிகளும் மலாக்கா நீரிணையூடாகச் செல்ல முடியாது. 

சூயெசுப்பெருமம் *(Suezmax),* புதியபனாப்பெருமம் ஆகிய வகைக் கப்பல்கள் இதனூடாகச் செல்ல முடியும். மலாக்கா பெருமத்துக்குப் பிந்திய கப்பல்கள் இன்னும் தொலைவான மாற்று வழிகளில் செல்ல வேண்டியிருக்கும். 

ஏனெனில், இந்தோனீசியத் தீவுகளான சாவாவுக்கும், சுமாத்திராவுக்கும் இடையில் அமைந்த சுண்டா நீரிணை போன்ற வழமையான கடல்வழிகள் பெரிய கப்பல்களுக்கு ஆழம் போதாதவை. இதனால் வேறு வழிகள் தேவைப் படுகின்றன:

* லோம்போக் நீரிணை, மாக்காசார் நீரிணை, சிபூத்து வழி, மிந்தோரோ நீரிணை என்பன.

* ஓம்பாய் நீரிணை, பாண்டாக் கடல், சூலாத் தீவுக்கும் ஓபித் தீவுக்கும் இடையில் அமைந்த லிஃபாமாத்தோலா நீரிணை, மொலூக்காக் கடல் என்பன.

* ஆசுத்திரேலியாவைச் சுற்றிச் செல்லும் பாதை.
செயற்கையாக ஆழமாக்குவதன் மூலமும் பெரிய கப்பல்களுக்குப் பாதைகளை உருவாக்கலாம்:

* மலாக்கா நீரிணையை ஆழப் படுத்துதல். குறிப்பாக அதன் மிகவும் ஆழம் குறைந்த பகுதியான சிங்கப்பூர் நீரிணையை ஆழப் படுத்தல்.

* முன்மொழியப்பட்டுள்ள கிரா கால்வாயை ஆழமாக்குதல். இதற்குக் கூடிய அளவு தோண்ட வேண்டி இருக்கும்.

## மேற்கோள்கள்

## வெளி இணைப்புகள்

* மலாக்கா
* மலாக்கா நீரிணை

பகுப்பு:மலேசியா
பகுப்பு:மலாக்கா
பகுப்பு:கப்பல் அளவைகள்
கரிமயிட்ரியம் வேதியியல்

**கரிமயிட்ரியம் வேதியியல்** *(Organoyttrium chemistry)* கார்பன்-இட்ரியம் பிணைப்பு குறித்து ஆய்வு செய்யும் அறிவியல் துறையாகும். இத்துறை கல்லூரி அளவில் ஆய்வுக்குரிய ஒரு துறையாக உள்ளது என்பதைத் தவிர வேறு பரந்த பயன்பாடு எதையும் கொண்டிருக்கவில்லை. இட்ரியம்(III) குளோரைடு ஒரு தொடக்க வேதிப்பொருளாக இத்துறையில் பயன்படுத்தப்படுகிறது. இட்ரியம்(III) ஆக்சைடுடன் அடர் ஐதரோகுளோரிக் அமிலமும், அமோனியம் குளோரைடும் சேர்த்து வினைபுரியச் செய்வதால் இட்ரியம்(III) குளோரைடு தயாரிக்கப்படுகிறது.

## மேற்கோள்கள்

பகுப்பு:இட்ரியம் சேர்மங்கள்
பகுப்பு:கரிம உலோக சேர்மங்கள்